টম ওপে

টমাস আর্নেস্ট ওপে সিবিই (৭ ফেব্রুয়ারি ১৯২৫ – ২৫ জুন ২০০৭) ছিলেন একজন ইংরেজ শিশু বিশেষজ্ঞ এবং লন্ডনের সেন্ট মেরি হাসপাতালের শিশু বিশেষজ্ঞের অধ্যাপক। তাকে শিশুদের স্বাস্থ্যসেবা এবং শিশু পুষ্টির ক্ষেত্রে একজন পথিকৃৎ হিসেবে বিবেচনা করা হয়।

 প্রারম্ভিক জীবন 
ওপে ১৯২৫ সালে হ্যাম্পস্টিড-এ জন্মগ্রহণ করেন, ব্যাংকার আর্নেস্ট ফ্রেডেরিক এবং এথেল নেলি (জন্ম: র্যাকস্ট্র)-এর ঘরে। তার পিতামহ ছিলেন ইতিহাসবিদ ও শিল্প সংগ্রাহক পল ওপে। টম ওপে ইউনিভার্সিটি কলেজ স্কুলে পড়াশোনা করেন এবং ১৫ বছর বয়সে ব্যাংকিং পেশায় যোগ দেন। তিনি ছয় মাস পর চাকরি ছেড়ে দেন, এই সিদ্ধান্ত নিয়ে যে তিনি চিকিৎসাবিদ্যা পড়তে পছন্দ করবেন এবং ১৯৪২ সালে গাইস হাসপাতালে তার প্রাক-নৈদানিক প্রশিক্ষণ শুরু করেন। দ্বিতীয় বিশ্বযুদ্ধের বেশিরভাগ সময় তিনি টানব্রিজ ওয়েলসে কাজ করেন এবং ১৯৪৭ সালে সম্মানের সাথে স্নাতক হন। তিনি রয়্যাল নেভি মেডিকেল সার্ভিসে সার্জন লেফটেন্যান্ট হিসেবে তার জাতীয় কর্মপরিষেবা সম্পন্ন করেন, যার বেশিরভাগ সময়েই তিনি বিমানবাহী রণতরী এইচএমএস 'ইমপ্ল্যাকেবল'-এ কাজ করেন।

 পেশাজীবন 
চিকিৎসা শিক্ষার্থী থাকাকালীনই ওপে শিশুরোগবিদ্যা অনুসরণ করার সিদ্ধান্ত নিয়েছিলেন। তিনি গাইস হাসপাতালে এক বছর গৃহ চিকিৎসক হিসেবে কাজ সম্পন্ন করেন, যদিও যক্ষ্মা রোগে আক্রান্ত হয়ে নয় মাস হাসপাতালে ভর্তি থাকার কারণে এটি বিঘ্নিত হয়েছিল। এরপর তিনি দুবছরের জন্য গ্রেট অরমন্ড স্ট্রিট শিশু হাসপাতাললে চলে যান এবং একটি গবেষণা ফেলোশিপের জন্য হার্ভার্ড বিশ্ববিদ্যালযয়ে ভ্রমণ করেন। সেন্ট মেরিজ হাসপাতালে দুই বছর শিশুরোগ রেজিস্ট্রার হিসেবে কাজ করার পর, ১৯৫৫ সালে তিনি ব্রিস্টলে একজন কনসালটেন্ট শিশুরোগ বিশেষজ্ঞ নিযুক্ত হন। ব্রিস্টলে তিনি নবজাতকবিদ্যার অগ্রদূত বেরিল কর্নারের পাশাপাশি কাজ করেন, যিনি ব্রিস্টল ছাড়ার পরও তাকে প্রভাবিত করতে থাকেন। ১৯৬০ সালে তিনি লন্ডনের সেন্ট মেরিজ হাসপাতালে ফিরে আসেন, যেখানে তিনি তার কর্মজীবনের বাকি সময় কাটান এবং ১৯৬৯ সালে শিশুরোগবিদ্যার একজন অধ্যাপক নিযুক্ত হন।

ওপের গবেষণার আগ্রহ ছিল ব্যাপক, এবং তার প্রকাশিত নিবন্ধগুলির বিষয়গুলির মধ্যে অন্তর্ভুক্ত ছিল অপরিণত শিশু, শিশুদের মধ্যে হাইপোগ্লাইসিমিয়া, শিশুর শ্বাসকষ্ট সংলক্ষণ, রেসাস রোগের চিকিৎসা এবং ভিটামিন ডি'র ঘাটতি। তার সবচেয়ে বেশি উদ্ধৃত কাজটি ছিল শিশুদের পুষ্টি সম্পর্কে; তিনি স্বাস্থ্য ও সামাজিক সুরক্ষা বিভাগের একটি কার্যনির্বাহী দলের সভাপতিত্ব করেন যা ১৯৭৪ সালে একটি প্রতিবেদন তৈরি করে সুপারিশ করেছিল যে শিশুদের জীবনর প্রথম ৪-৬ মাস স্তন্যপান করানো উচিত, এটি এমন সময়ে এসেছিল যখন বেশিরভাগ ব্রিটিশ শিশুকে গরুর দুধ-ভিত্তিক শিশু ফর্মুলা দিয়ে খাওয়ানো হচ্ছিল। নৌবাহিনীর একজন সহকর্মীর সাথে কাজ করার পর যার সন্তানের এই জেনেটিক অবস্থা ছিল, উইলিয়ামস সিন্ড্রোম-এ তার বিশেষ আগ্রহ ছিল।

ওপে শিশু স্বাস্থ্য ও পুষ্টির অনেক দিক সম্পর্কে সরকারের একজন উপদেষ্টা ছিলেন, এবং ১৯৭৬ সালের "ফিট ফর দ্য ফিউচার" শীর্ষক প্রতিবেদন প্রকাশকারী কমিটির একজন মূল সদস্য ছিলেন, যা শিশু স্বাস্থ্য সেবা প্রদানের একটি পরিকল্পনা রূপরেখা দিয়েছিল। শিশুরোগবিদ্যায় তার সেবার জন্য ১৯৮৪ সালে তাকে সিবিই উপাধিতে ভূষিত করা হয়।

 ব্যক্তিগত জীবন 
ওপে তার স্ত্রী মার্গারেটের সাথে দেখা করেছিলেন যখন তিনি গাইস হাসপাতালে কাজ করছিলেন, যেখানে তিনি একজন নার্স ছিলেন। একসাথে তাদের চারটি সন্তান ছিল এবং তারা একটি কন্যা সন্তানকে পালক হিসাবে গ্রহণ করেছিলেন। তিনি ১৯৯০ সালে অবসর গ্রহণ করেন এবং ২৫ জুন ২০০৭ সালে, কিংস্টন আপন টেমসে মৃত্যুবরণ করেন।

 তথ্যসূত্র 

বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ইউনিভার্সিটি কলেজ স্কুলে শিক্ষিত ব্যক্তি
বিষয়শ্রেণী:ইম্পেরিয়াল কলেজ লন্ডনের শিক্ষায়তনিক
বিষয়শ্রেণী:২০০৭-এ মৃত্যু
বিষয়শ্রেণী:১৯২৫-এ জন্ম